CELEX: 62008CA0144
Language: fi
Date: 2009-06-04 00:00:00
Title: Asia C-144/08: Yhteisöjen tuomioistuimen tuomio (kahdeksas jaosto) 4.6.2009 — Euroopan yhteisöjen komissio v. Suomen tasavalta (Jäsenyysvelvoitteiden noudattamatta jättäminen — Direktiivi 83/182/ETY — Verovapautus — Kulkuneuvojen väliaikainen maahantuonti — Pysyvä asuinpaikka)

1.8.2009   
            
            
               FI
            
            
               Euroopan unionin virallinen lehti
            
            
               C 180/17
            
         Yhteisöjen tuomioistuimen tuomio (kahdeksas jaosto) 4.6.2009 — Euroopan yhteisöjen komissio v. Suomen tasavalta
   (Asia C-144/08) (1)
   
   (Jäsenyysvelvoitteiden noudattamatta jättäminen - Direktiivi 83/182/ETY - Verovapautus - Kulkuneuvojen väliaikainen maahantuonti - Pysyvä asuinpaikka)
   2009/C 180/27
   Oikeudenkäyntikieli: suomi
   
      Asianosaiset
   
   
      Kantaja: Euroopan yhteisöjen komissio (asiamiehet: I. Koskinen ja D. Triantafyllou)
   
      Vastaaja: Suomen tasavalta (asiamies: A. Guimaraes-Purokoski)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisön alueella tiettyjen kulkuneuvojen väliaikaisessa maahantuonnissa sovellettavista verovapautuksista 28.3.1983 annetun neuvoston direktiivin 83/182/ETY (EYVL L 105, s. 59) 7 artiklan 1 kohdan rikkominen — Pysyvän asuinpaikan epätäydellisen määritelmän käyttäminen mahdollista verovapautusta myönnettäessä
   
      Tuomiolauselma
   
   
               1)
            
            
               Suomen tasavalta ei ole noudattanut yhteisön alueella tiettyjen kulkuneuvojen väliaikaisessa maahantuonnissa sovellettavista verovapautuksista 28.3.1983 annetun neuvoston direktiivin 83/182/ETY 7 artiklan 1 kohdan mukaisia velvoitteitaan, koska se on käyttänyt epätäydellistä pysyvän asuinpaikan määritelmää mahdollisen verovapautuksen määrittämiseen tiettyjen kulkuneuvojen väliaikaisen maahantuonnin yhteydessä.
            
         
               2)
            
            
               Suomen tasavalta velvoitetaan korvaamaan oikeudenkäyntikulut.
            
         
      (1)  EUVL C 171, 5.7.2008.